ผู้สื่อข่าวรายงานว่า ทันทีที่นักพนันคนหนึ่งเดินเข้าไปกดรหัสเปิดประตู เจ้าหน้าที่ก็วิ่งกรูกันตามเข้าไป แต่นักพนันคนดังกล่าวเหลือบไปเห็นจึงรีบปิดประตูไม้ที่อยู่ชั้นในทันที ทำให้เจ้าหน้าที่ต้องพังประตูเข้าไป แต่กว่าจะเข้าไปภายในตัวอาคารได้ต้องใช้เวลานานพอสมควร เมื่อขึ้นไปบนชั้น 3 พบนักพนันกำลังช่วยกันทำลายหลักฐานต่างๆ โดยใส่ไพ่บัคคาราลงในเครื่องตัดกระดาษพอนักพนันเห็นเจ้าหน้าที่ก็พยายามวิ่งหลบหนี แต่ถูกจับกุมไว้ได้ 14 คน เป็นชาย 9 คน และหญิง 5 คน จากการตรวจค้นพบเงินสด 3,000 บาท ชิพเงินสด 15,380,000 บาท ไพ่ 420 สำรับ เครื่องตัดกระดาษ 1 เครื่อง และกล้องวงจรปิด 2 เครื่อง โดยมี นายอภิสิทธิ์ ทองธรรมศิริ อายุ 45 ปี รับเป็นผู้เช่าอาคาร แต่ไม่มีใครรับเป็นเจ้ามือ จึงนำตัวทั้งหมดไปสอบสวนที่ สน.พระราชวังด้าน พ.ต.ท.เฉลิมพรรษ์ กล่าวว่า จากการตรวจค้นบริเวณชั้น 2 ของอาคาร ถูกใช้เป็นโกดังเก็บเสื้อยืดและเสื้อเชิ้ตยี่ห้อดังละเมิดลิขสิทธิ์จำนวนมาก ส่วนบริเวณชั้น 4-5 ถูกตกแต่งเป็นสโมสรหรูหรา มีอุปกรณ์อำนวยความสะดวกครบครัน รวมทั้งยังมีห้องเซาน่าอีกด้วย และจากการสอบสวนทราบว่าบ่อนแห่งนี้เปิดเล่นมานาน
นายอภิสิทธิ์ ทองธรรมศิริ ได้นําตัวทั้งหมดไปสอบสวนที่ใด 
สน.พระราชวังด้าน พ.ต.ท.เฉลิมพรรษ์